নায়ণার
নায়ণার (বা নায়ণ্মার; তামিল: நாயன்மார், প্রতিবর্ণী. Nāyaṉmār, অনুবাদ 'শিবের শিকারী কুকুর', এবং পরবর্তীকালে ‘শৈবধর্ম শিক্ষক’) ছিল খ্রিস্টীয় তৃতীয় থেকে অষ্টম শতাব্দী পর্যন্ত অধুনা তামিলনাডু অঞ্চলের ৬৩ জন সন্তের একটি গোষ্ঠী। এই সন্তেরা ছিলেন হিন্দু দেবতা শিবের ভক্ত। আদি মধ্যযুগীয় দক্ষিণ ভারতে নায়ণার ও বিষ্ণু-উপাসক আল্বার সন্তেরা ভক্তি আন্দোলনকে প্রভাবিত করেছিলেন। সুন্দরর্ প্রথম নায়ণারদের নাম সংকলিত করেন। নম্বিয়াণ্ডার নম্বি তিরুমুরৈ সংকলনে এই তালিকাটি সম্প্রসারিত করেন এবং সুন্দরর্ ও সুন্দররের পিতামাতার নাম এই তালিকায় যুক্ত করেন।